Súradnice: 42°03′57″S 24°44′46″V﻿ / ﻿42,0657246°S 24,7460347°V﻿ / 42.0657246; 24.7460347

**Chrám svätých Kozmu a Damiána** (bulh. Църква „Свети свети Козма и Дамян" – *Cărkva „Sveti sveti Kozma i Damian"*) je chrám Bulharskej pravoslávnej cirkvi z druhej polovice 19. storočia, ktorý sa nachádza v dedine Belaštica v Plovdivskej oblasti v južnom Bulharsku.

Stavba má pridelený štatút kultúrnej pamiatky miestneho významu. Chrámový sviatok sa slávi 1. júla.

Lokalita
--------

Chrám svätých Kozmu a Damiána sa nachádza v dedine Belaštica na ulici „Treti mart" (bulh. улица „Трети март" – *ulica „Treti mart"*, doslova *ulica 3. marca*) č. 19.

Dejiny
------

Výstavba chrámu prebehla v roku 1881. Významným sponzorom výstavby bol francúzsky konzul v Bulharsku, ktorý sa rozhodol pomôcť po stretnutí s ľuďmi z Belaštice. Hlavnými iniciátormi výstavby boli obyvatelia dediny Kosovo, ktorí taktiež prispeli aj finančne a podieľali sa aktívne aj na samotnej výstavbe. Aktívnymi členmi správy farnosti boli v tom čase predovšetkým Georgi Todorov Georgiev (otec prvého kronikára Belaštice T. G. Todorova) a Rangel Anastasov Jankov a Krăsťu Stefanov, ktorí zakúpili pre chrám aj prvý zvon. V roku 1888 bola pri chráme postavená zvonica.

V roku 1940 došlo k stavebnej úprave (zníženiu) chrámovej zvonice. V roku 1980 stavba získala štatút kultúrnej pamiatky miestneho významu.

Medzi rokmi 2015 a 2022 prebiehali na chráme reštauračné práce.

V súčasnosti je chrám funkčným chrámom Bulharskej pravoslávnej cirkvi, liturgie sa však slúžia len pri príležitosti veľkých kresťanských sviatkov.

Charakteristika
---------------

### Zvonica

Autorom zvonice je staviteľský majster Lazar Dimitrov z Razložska (región okolo juhobulharského mesta Razlog). Pôvodne bola zvonica štvorposchodová, v roku 1940 však došlo k stavebnej úprave pri ktorej bola znížená na trojposchodovú.

### Výzdoba

Chrám je vyzdobený freskami, mená autorov sa však do súčasnosti nedochovali. Chrámové ikony podarovali farnosti samotní obyvatelia Belaštice.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1980

Dôvod pamiatkovej ochrany: architektonicko-staviteľská hodnota budovy

Galéria
-------

* pohľad na areál chrámu zo severupohľad na areál chrámu zo severu
* východná fasáda chrámuvýchodná fasáda chrámu
* časť severnej fasády chrámu – predsieň s vchodomčasť severnej fasády chrámu – predsieň s vchodom
* časť severnej fasádyčasť severnej fasády
* detailný pohľad na vrchnú časť východnej fasádydetailný pohľad na vrchnú časť východnej fasády
* detailný pohľad na apsidudetailný pohľad na apsidu
* zvonica pri pohľade z chrámového dvorazvonica pri pohľade z chrámového dvora
* detailný pohľad na zvonicudetailný pohľad na zvonicu
* chrámový dvor v severnej častichrámový dvor v severnej časti

Referencie
----------

1. 1 2 3 4 5 6 7  Национален институт за недвижимо културно наследство. *НИНКН: Област Пловдив* [online]. ninkn.bg, [cit. 2024-03-07]. Dostupné online.
2. 1 2 3 4   *С дарения на граждани и фирми продължава ремонтът на църквата в пловдивското село Белащица* [online]. bta.bg, [cit. 2024-03-08]. Dostupné online.
3. 1 2 3 4 5 6 7 8 9 10  PEJČEV, Pejčo. *Selo Belaštica – minalo i nastojašte*. Plovdiv : Pejčev/Nova prints, 2011. 176 s. S. 147 – 148.
4. ↑  ФИЛИПОВ, Михаил. *ЦЪРКВАТА В СЕЛО БЕЛАЩИЦА ОТБЕЛЯЗА ХРАМОВИЯ СИ ПРАЗНИК* [online]. rodopi-info.com, 2020-07-01, [cit. 2024-03-08]. Dostupné online.
5. ↑  hramove.bg. *Национален публичен регистър на храмовете в Република България* [online]. hramove.bg, [cit. 2024-03-08]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätých Kozmu a Damiána (Belaštica)**